ČITATELJI Indexa poslali su nam snimke nastale na plaži u Selcu, mjestu pored Crikvenice.

>> VODIČ ZA PREŽIVLJAVANJE Što napraviti ako vas zaštitar pokuša otjerati s plaže?

>> VIDEO Tko vas može potjerati s plaže?

Naime, na hrvatskoj obali već neko vrijeme traje hladni rat između iznajmljivača ležaljki i ostalih potrepština za plažu i turista koji odbijaju (skupo) platiti te ležaljke i koriste samo vlastite ručnike.

Najnoviji primjer stiže nam s plaže u centru Selca, gdje su prošlog tjedna turisti snimili bahatog iznajmljivača ležaljki kako s plaže tjera ljude koji su odlučili ne unajmiti ležaljku od njega.

Kad je iznajmljivač prišao turistima i obratio se muškarcu s "ti", on ga je odmah upozorio da nisu skupa ovce čuvali i da mu se obraća s "vi".

Tekst se nastavlja ispod oglasa

"Djelujete kao da jeste ovce čuvali", odgovara mu iznajmljivač ležaljki te govori kako sutra ne bi trebali biti na istom mjestu.

Pobacao ljudima ručnike?

Čitatelji nam javljaju da je bahati "gazda plaže" ogradio cijelu plažu, obilazio ljude koji nisu plaćali ležaljke i pokušao ih potjerati s plaže, a kasnije im je navodno pobacao i ručnike.

Kako je izgledao susret turista i iznajmljivača ležaljki u Selcu pogledajte u videu.

Ako ste i sami doživjeli slične neugodne trenutke na plaži, slobodno nam snimke i fotografije pošaljite na desk@index.hr.

Ako vas zanima tko vas točno smije, a tko ne smije potjerati s plaže, Index je prije godinu dana o tome detaljno razgovarao sa stručnjakom za pomorsko dobro.